Dokar aure ba gudu ba ja da baya — Sarki Sanusi | Alhazai Radio
Tags: Abdullahi Umar Ganduje, Auren Zawarawa, Muhammadu Sanusi
Sarkin wanda ya tabbatar da hakan, yayin jawabi a lokacin auren zawara 1500 da gwamnatin jihar Kanon ta gudanar, ranar Lahadi, ya ce, dokokin auren ne kawai za su taimaka wajen kawo karshen matsalolin da suka dabaibaye al’umma.
“Wata mace ta kawo min karar mijinta cewa ya sake ta alhali suna da yara 10 tare saboda haka tana son a ja hankalin mijin nata wajen daukar nauyin yara guda bakwai, a inda ita kuma za ta kula da sauran ukun.” In ji Sarki Sanusi.
Ya kara da cewa “sai na kirawo mijin na fada masa korafin tsohuwar matar tasa, a inda ya ce min ai yana da wata matar kuma suna da ‘ya’ya takwas, ka ga ke nan yana da yara 18 shi kadai.”
Sarki ya ce ” ya tambayi sana’ar mutumin, a inda ya ce masa sana’arsa shushaina.”